Hej. Man kan stort set lave alt med sit føl eller unghest - på nær at ride på den eller på anden måde belaste dens krop. Jeg har tit 'leget' alt muligt med de unge heste. De kan sagtens lære at få lagt sadelunderlag på, tæppe over, elestikgjord om maven, flettet man eller vasket med en vandslange. De kan også godt prøve at få lagt sadel på og blive trukket rundt med. Man kan også lære ungheste af hoppe over bomme, der ligger på jorden, gå hen over en plastic presenning og lege med store bolde. De kan lære at gå under vasketøj (gamle håndklæder eller lagner) der hænger på en tørresnor og de kan lære at være ligeglade med paraplyer eller flag der blafrer. Hvis du har mulighed for at følges med en anden med en rolig voksen hest, der er vant til at gå skovtur, så er det rigtig godt at gå nogle lange ture i forskelligt terræn. Det er kun din egen fantasi (og tid) der sætter begrænsninger for hvad man kan. Alle heste kan lære en masse og de lærer lige godt om de er føl, plage eller voksne heste. Man skal bare ikke træne eller lege for lang tid af gangen. Det vigtigste er at man ikke skræmmer hesten, men arbejder roligt, velovervejet og konsekvent. Bogen 'Super hesten' af Michael Peace er god til at få ideer af. Hvis du er interesseret i nye træningsmetoder til ungheste, så har Dansk Varmblod arrangeret en clinic med en australsk hestetræner Tristan Tucker (man kan godt tilmelde sig uden at være medlem). Det er meget anderledes og spændende måder han arbejder med heste på - og MEGET lærerigt. Håber, at jeg har givet dig lidt inspiration - der er masser af muligheder.
Jammen det er jo en hel del man kan. Rart at vide det med logering, det anede jeg ikke. Mange tak for dit svar, nu glæder jeg mig endnu mere til at komme igang.